b'\n_START_ARTICLE_\nSlijev\n_START_PARAGRAPH_\nSlijev ili sliv je podru\xc4\x8dje s kojeg sve vode otje\xc4\x8du prema nekom moru, oceanu ili jezeru. Slijev se sastoji od vi\xc5\xa1e porje\xc4\x8dja. Granica izme\xc4\x91u dva sliva naziva se vododjelnica ili razvo\xc4\x91e.\n_START_SECTION_\nKopnene vode Hrvatske\n_START_PARAGRAPH_\nZbog geografsko-geolo\xc5\xa1kih specifi\xc4\x8dnosti u hrvatskoj izdvajamo dva razli\xc4\x8dita dijela s kojim otje\xc4\x8de voda pa razlikujemo crnomorski i jadranski slijev. Razvodnica jadranskog i crnomorskog slijeva udaljena je u Gorskom kotaru samo 10km od Jadranskog mora  nalazi se kod Mrzlih Vodica, na 1.071m nadmorske visine._NEWLINE_Sve kopnene vode Hrvatske dio su crnomorskog i jadranskog slijeva, a razdjeljuje ih gorski lanac Dinarida. U kopnenim vodama Hrvatske do sada je zabilje\xc5\xbeena 151 vrsta slatkovodnih riba. Hrvatska zbog geomorfolo\xc5\xa1kih karakteristika nema veliki broj jezera, a od njih 12 ve\xc4\x87ih od 2 km\xc2\xb2, \xc4\x8dak \xc5\xa1est je umjetnih.\n_START_SECTION_\nCrnomorski slijev\n_START_PARAGRAPH_\nCrnomorski slijev zauzima 62 posto povr\xc5\xa1ine Hrvatske, a njime dominiraju velike r\xc4\xb3eke Sava, Drava i Dunav s vi\xc5\xa1e manjih podsljevova.\n_START_SECTION_\nJadranski slijev\n_START_PARAGRAPH_\nJadranski slijev zauzima 38 posto povr\xc5\xa1ine Hrvatske i grubo ga se mo\xc5\xbee pod\xc4\xb3eliti na istarski poluotok, jadranski slijev u Lici i Dalmac\xc4\xb3u. Rijeke jadranskog slijeva su uglavnom kratke i izolirane, \xc4\x8desto povezane sustavom podzemnih tokova. U kr\xc5\xa1kim poljima \xc4\x8deste su rijeke ponornice, od kojih mnogima od njih tijekom su\xc5\xa1nog razdoblja nadzemni dijelovi potpuno presu\xc5\xa1uju, podzemni sustavi vodotoka i rezervoara vode nikada ne presu\xc5\xa1uju, te ribama omogu\xc4\x87uju pre\xc5\xbeivljavanje. U vodama jadranskog slijeva nastanjeno je 86 ribljih vrsta, njih 19 naseljava crnomorski i jadranski slijev, a od preostalih 67 njih ve\xc4\x87ina su endemi voda \xc5\xa1ireg jadranskog slijeva.'